A NETFLIX BEMUTATJA
Tudom, mire gondol. Hogy hódította meg egy ilyen srác?
- Folyton ez van. - Régóta barátok vagyunk.
Mindig is odavoltam érte.
De egy magas lányt és egy alacsony srácot valamiért nem fogad el a társadalom.
Ne is mondd! Folyton szekáltak a magasságom miatt.
- Milyen az idő odafent? - Főként Kimmy nem kímélt.
Menő a melegítőd, Nagylábú!
Átoknak éreztem.
Aztán jött egy svéd cserediák, Stig…
- Aki hozzánk költözött. - Nálam is magasabb volt.
Randiztak egy ideig, de Stig tökre átvágta.
Így igaz, és megalázott az egész évfolyam előtt.
Titokban szerelmes belém.
Mi?
Közbeléptem, kiálltam mellette.
Ő sokkal menőbb, mint ti együttvéve.
Kaptam egy monoklit. Nem volt nagy cucc.
- Na jó, az volt. - Naná!
Elvégre ő adott önbizalmat, hogy álljak ki magamért
a legédesebb ajándékkal.
Azután megbékéltem a termetemmel.
És az őszi bál nagy lépés volt.
Helló! Jodi vagyok.
Sokféleképpen neveznek: Amazon vagy Jodi, a langaléta.
A magasságom tesz azzá, aki vagyok, és nekem ez tetszik.
A legjobb barátnőm, Fareeda, és a nővérem, Harper, buzdítottak.
És ekkor jött rá…
Egész végig ő volt a nekem való srác.
Logikus, mivel tejesládát
hurcoltam magammal, hátha alkalmam lesz megcsókolni.
Ami végül három hónapja meg is történt.
És azóta is dúl a szerelem.
Szeretne a hölgy…
A hátam!
A tejesláda már nincs köztünk.
Ezért kap tőlem egy hátizsákot a harmadik hónapfordulónkra.
Biztos nem nyűg lehajolni, hogy megcsókolj?
Igen, biztos.
- Bocsánat, csak fecsegtünk itt. - Mi is volt a kérdés?
Miben segíthetek?
- Egy hátizsák lesz. - Igen, ez itt.
Tetszik, ugye?
- Igen. - Oké.
- Szia! - Hoztam smoothie-t.
- Köszönöm. - Szívesen.
- Jodi! Mizu, kislány? - Mikey! Szitu?
- Csá! - Várj!
- Majd én. Tessék. - Köszi.
Suzie!
Azonnal áruld el, honnan van a felső!
Fareeda Markstól. Jegyezd meg!
- Azt hittem, erre érti. - Édi.
Meghívhatlak majd egy kávéra?
Hé! Itt ül a pasija.
- Nem tudtam. Most jöttem ide. - Mehetsz is.
Sosem beszéltem még az osztály előtt.
Csak állj ki, és adj bele mindent! Nem lesz semmi, ha bakizol.
Jodi! Kitették.
TAVASZI MUSICAL MEGHALLGATÁS JELENTKEZÉSI LAP
Nagy pillanat.
Srácok!
Igaz, hogy mondtad, ne kerítsünk nagy feneket neki…
De nem bírtuk ki!
Csak egy meghallgatás.
Általános óta ez az álmod.
Ezt meg kell ünnepelni.
Sziasztok!
Ezt már kevésbé.
- Hali! - Hű! Mit ünnepelünk?
Veled semmit sem, mert már nem vagyunk barátok.
Tipli van, IKEA!
Azt, hogy feliratkoztam a meghallgatásra.
Bye Bye Birdie? Azta!
A második kedvenc musicalem. A Macsók és macák után.
Kíváncsi vagy a harmadikra?
Jesszus! Letojom.
Oké.
Zsoké.
Később ütközünk.
Ökölpacsi?
Kézfogás?
Tali otthon.
Nem fér a fejembe, hogy haverkodni akar a beteges, perverz játszmája után.
Nekem meg az, hogy megbocsátottál neki.
Milliószor bocsánatot kért. Nem szállnátok le róla?
- Nem. - Rémes ez a pasi.
- Jodira! - Jodira!
Rám.
Almabor, odaver.
Szia!
Helló!
Tommy vagyok.
Tudom.
Láttalak tavaly a Hajlakkban.
Bámulatos voltál.
- Kösz. - Nagyon jó volt.
Amúgy Jodi vagyok.
Tudom.
Nekem is bejön, amit csinálsz.
Amit csinálok?
Aha.
„Csak rajta, gúnyolódjatok rajtam!
Csúfoljatok, kérdezzétek meg:
'Milyen az idő odafent?' Mert idefent gyönyörű szép az idő.”
- Aha. - A báli beszédedből van.
Emlékszel rá.
Úgy van. Minden egyes szóra.
Hogyhogy?
Fogalmazzunk úgy, hogy rendkívül emlékezetes vagy.
- Haver, vigyázz már! - Bocsi.
Jesszus!
Jól vagy?
Ja, csak picit parázom.
Hallottalak énekelni. Nincs miért paráznod.
Csodás leszel.
Kösz.
Te miért vagy itt?
A szerep miatt, akárcsak te.
Madeline már többször is rám osztotta a főszerepet,
ez inkább formaság, mint meghallgatás.
Jodi Kreyman!
Te következel.
- Csodás leszel. - Köszi.
Csak lazán…
mert esélyed sincs.
Hiányoztam, Stiggy?
Kimmy.
Egy fiú
Ennek így
Kell
Lennie
Még sosem léptél fel színpadon?
Soha.
És a beszéd, amit a bálon mondtál?
Azt nem nevezném fellépésnek.
Pedig a színpadon álltál, hatalmas tömeg előtt,
és rögtönzött monológot adtál elő. Az nem fellépés?
Végül is.
Mit üzennél azoknak, akik szerint magasnak lenni nem valódi probléma?
Tessék?
Aki halálos beteg, hajléktalan,
nem tudja, honnan lesz a napi betevője…
Ezek az igazi problémák.
Úgy tűnik, te sokra viheted.
Mi okod van panaszkodni?
Nem állítom, hogy magasnak lenni rosszabb ezeknél.
Néha úgy érzem, de tudom, hogy nem az.
De ettől még a sok rossz dolog,
amit nap mint nap átéltem, igenis megtörtént.
A színészkedés mindig is nagy álmom volt, de mostanáig nem hittem, hogy sikerülhet.
Rendben.
Köszönjük, hogy eljöttél.
Egy pillanat, Harper.
- Munkát ajánlottak? - Ühüm.
Igazit?
Ami fizet is?
Igen. Béren kívüli juttatások, parkolóhely
és 401 000 dolcsis fizu.
Szerintem a 401 a nyugdíjszámlát jelenti.
- Ezt másképp látjuk. - Bocs, de…
Várj! Mi a meló?
Üdvözöljétek a Szépségversenytévé
legújabb, kulisszák mögötti szórakoztató műsorának társ-műsorvezetőjét.
Szépségversenytévé? Melyik csatornán?
Most komolyan? Ne már!
Gratula!
Köszi. Amúgy az állás LA-ben van.
Louisianában?
- Kaliforniába költözöl? - Los Angelesben?
Bocsi, gyorsan túl akartam esni rajta.
Valahányszor megszólal, felér egy pofonnal.
- Csináljunk még egy babát! - Termékeny vagyok.
Lehetőségem nyílik, hogy bebizonyítsam magamnak
és mindenki másnak, hogy több van bennem, mint…
Hogyne.
Hogy több vagyok, mint fényes haj és tökéletes bársonyos bőr.
Engem komolyan kell venni.
Ahogy mondod.
Ezért kell…
Úristen, enyém a főszerep!
Tessék?
Bocs, nem akartalak félbeszakítani.
Már befejeztem. Milyen főszerep?
A tavaszi musicalbe. A rendező most írt,
hogy én játszom Kimet a Bye Bye Birdie-ben.
- Mi? - Mi?
Az én lányaim!
Mindkettő a csúcsra tör.
Megírom Dunknak.
Hát persze.
Apa, te irkálsz a pasimnak?
Napi hétszer-nyolcszor maximum.
- Furi. - Bizarr.
Nagy bulit rendezünk a bemutatóra.
Légyszi, csak azt ne!
Dehogynem, buli lesz!
Buli!
Legyen karneváli kocsi?
- Ne! - Akkor madaras tematika?
- Tizenkettő, ugye? - Köszönöm.
És…
Kösz.
És amit ez a kedves pár kér. Én állom.
Az öntet is benne van.
- Aranyos tőled. - Ugyan.
Nagy esténk van. Ünnepelünk.
Ezért kértél két gombócot?
Ismered a mottómat. A magas a legjobb.
Ha már itt tartunk, mennyi lehetsz? 188, 190?
- Bunkó. - Nem.
De, bunkó.
- Elnézést, uram! Nincs öntet. - Nem, semmi baj. Köszönjük.
Jó étvágyat hozzá!
Semmi baj.
- Tényleg? - Persze.
Három hónapja még nagyon bántott volna.
Valószínűleg.
És szintén három hónapja alig tudtál megszólalni tömeg előtt.
Most pedig fel fogsz lépni az egész iskola előtt.
Igen.
A darab sztárjaként,
akkor este megváltozik az egész életed.
Igaz.
Kösz, hogy hittél bennem,
amikor én nem.
Lehengerlő leszel.
Köszi.
Egészségedre!
Nem érdemled meg a szerepet.
Mázlid volt.
Végre valóra vált az álmod.
Tényleg azt hiszed, hogy sikerülni fog?
Egyszer csak megszólalt egy hang a fejedben este fogmosás közben,
és nem akar elnémulni?
Igen.
Máskor is hallottad?
Mindig is volt egy hang, de ilyen eddig még nem.
Ez most…
Hangosabb? Kegyetlenebb?
Még a legrosszabb félelmedről is meggyőz?
Pontosan.
Mi az?
Féltem, hogy ez lesz.
Imádkoztam, hogy ne így legyen, talán nem elég erősen.
Miről beszélsz?
A hangról!
A negatív hangról a fejedben,
amelyik azt állítja, csaló vagy,
és a jó dolgok nem azért történnek, mert tehetséges és okos vagy,
hanem azért, mert mázlid van.
De miért pont most történik?
Mert most merészkedtél ki,
megkockáztatva a bukást és a megaláztatást,
és minél jobban kimerészkedsz,
annál hangosabb lesz a hang.
Akkor hogy állítsam le?
Nem tudod.
Az élet része, amitől nem szabadulhatunk.
Mint a Maroon 5.
- Allergia. - Akkor te is hallod?
Dehogy!
De 37 szépségversenyen vettem részt,
és láttam, hogy ez a hang hogyan tép valakit darabokra úgy,
hogy színpadra se tud állni.
Azt mondod, én leszek a következő?
Nem, de nincs nagyobb genya annál, mint akit te kreálsz a fejedben.
Uralnod kell, különben csak rosszabb lesz,
és megbénít.
Oké.
Jodit választotta ki a szerepre, és én lettem a beugró?
A színház csupa kockázat.
Jodit választottam ki, mert csiszolatlan és hiteles, amit a szerep megkövetel.
Akkor dőljek hátra a próbákon, és figyeljek?
Nincs jelentéktelen szerep, csak jelentéktelen színész.
Jó tudni.
Mert a termete nem jelentéktelen.
Sajnálom, Kimmy.
- Még nincs vége. Ez csak a kezdet. - Meg se kérdezem, mire készülsz.
Nincs más dolgunk, mint csúnyán lealázni Jodit a legelső próbán, hogy kilépjen.
Például egy ötlet, tehetnél altatót a smoothie-jába,
amit Dunkleman készít, és kifekszik.
Vagy láttad a Carrie-t?
Egy vödör disznóvért borítanak rá a gerendáról.
Ég veled, Jodi!
Nem tudom, honnan szerezhetnék.
Guglizz rá! Mi az?
A piszkos ügyeid intézésétől valahogy mocsoknak érzem magam.
Ezt mire véljem?
Mióta elvesztettük Lizt,
folyton eszembe jut, mennyire mulandó is az élet.
Még él. Az anyja új állása miatt Seattle-be költöztek.
Akkor is, az egyik nap még itt a legjobb barátod, másnap meg már nincs.
Nem tudom, mit mondjak. Ilyen vagyok.
Ha nem segítesz, amikor a legjobban kéne, talán a barátságunk a végéhez ért.
Meglehet.
Várj, tessék?
Lehet, rá kéne jönnöm, ki vagyok,
amikor nem ugráltatsz. Eddig csak csicska voltam.
Légy jó! Próbálj meg a szép időkre emlékezni!
Te próbálj meg emlékezni rá!
- Hogy tetszik ez a szín? - Nagyon szép. Próbálom megjegyezni.
- Nem tudom, bejön-e. - Nem? Tök jól áll rajtad.
Hé, Fareeda!
Ez én vagyok?
Gőzöm sincs, Stig.
Ki vagy te?
Bocs, de olyan hihetetlen, hogy elhívtad Stiget is velünk.
Nem kapta meg a szerepet.
Nagyon maga alatt volt, és nincs kivel lógnia, ezért…
Az az ő baja, nem az enyém.
Ha én képes voltam még egy esélyt adni neki,
akkor végre te is adhatnál.
Mert igazából sosem adtál.
- Majd ha telefonáltam. - Menő felső.
Köszönöm.
Honnan van?
Igazából a barátnőm, Fareeda, tervezte.
- Üdv! - Fareeda bámulatos.
Úgy fújja a három alapdolgot, mint senki más.
Te tudod az alapokat?
Forma, illeszkedés, funkció.
A társadalmi életemet felváltotta a Meleg szemmel.
Be tudnál hozni párat?
Hogy eladja?
- Igen. - Van még bőven.
- Egy rakattal. - Ennél is menőbbek.
Sokkal menőbbek.
Akkor azokat is hozd be!
Még szép!
Oltári volt. Nagyon büszke vagyok rád.
Büszke vagyok magunkra. Nézz csak ránk! Mi, csajok, diktálunk.
- Szuper. - Valóra vált az álmunk!
- Bumm! - Ötös!
Kis ötös! Vagy alá?
Csak azért, mert szépet mondtál rólam.
Hoztam néhány apróságot az első napra.
Tessék, három vizespalack.
- Bárhova teheted. - Köszi.
Torokvédő tea és vízforraló a tea elkészítéséhez,
mert különben csak vizet iszol.
Aztán gyógycukorka, ha meg tudnád fogni.
De ez nem minden.
Nasi, mert szeretsz nassolni. Végezetül pedig
egy hangsíp az énekléshez.
Magamnak is vettem, mert tök baró.
Persze.
Gyönyörű.
Köszönöm. Tökéletes.
Szeretném, jó lenne az első próbád, én pedig
elleszek, amíg nem végzel.
Biztosan van jobb dolgod is, mint itt ülni és várni.
Igen, van.
Meg kell etetnem a halamat.
Nincs is halad.
Előbb vennem kell egyet, aztán megetetem.
- Oké. - Tutkó.
Megyek is.
Sok sikert!
Köszi.
- Szia! - Halihó!
- Jól van. - Kevés vagy te ehhez.
És mindannyian tudják.
Kimmyt illeti a főszerep.
- Kimmy! - Te is tudod.
Bakker, bocsi!
Helló, Kim! Újra találkozunk.
A nevem Jodi.
Te játszod Kimet, én pedig Conradot.
- Ja, igen. - Hadd segítsek!
- Köszönöm. - Jesszus!
- Felpakoltak. - Ja, eléggé.
Oké.
- Láttad a próbák beosztását? - Még nem.
Őrület! Gyakorlatilag minden percet együtt töltünk az elkövetkező hónapban.
Herótod lesz az arcomtól, sajnálom.
Nem, neked lesz herótod az enyémtől.
Az lehetetlen.
Vicc nélkül, egy nap rám nézel, és…
Nagyon izgulok. Bocs, nem tudom, látszik-e, de…
- Nem gáz. - Oké.
A magas emberek nem épp a koordinációjukról híresek.
Ügyes leszel.
Viszhall!
Istenem!
Jodi, te kezded a szöveget.
Elnéztem. Bocsánat.
Igen, ahogy a többit is.
Na, még egyszer! Kezdheted.
Bocsánat. Basszus, elnézést!
Csak rontasz rajta!
Semmi gond. Látod?
Bocsesz.
A próbák első hete a legnehezebb.
Pláne, hogy kispadra akarsz küldeni.
- Nem szégyen kilépni. - Miért tenném?
Mert amikor eljön az ideje, hogy kiállj egy telt házas közönség elé
fényektől elvakítva, izzadságtól áztatott arccal,
tudod, hogy fel fogsz sülni.
Hé, nem fog felsülni. Szenzációs lesz.
Tök mindegy. Megérdemlitek egymást.
Figyu, nem tudom, miért álltál ki mellettem, de köszi.
Örömmel tettem.
Figyi, szoktál arra gondolni, amikor smároltunk?
Nem.
Igen, én is.
Minden nap.
Én most…
Jaj, ne!
A spárga. Gyerünk már! Istenem!
Könyörülj!
Ne már!
Rajta! Mi lesz már?
Na, odaégett a pulykába töltött kacsába töltött csirke?
- Csirpulykacsa. Odaégettem. - Jobb lett volna a sült csirke.
- Túl közel repültél a naphoz. - Kísérletezni akartam.
Mi égett oda?
Jodi vacsorája, ő pedig egy óra múlva itt lesz.
- Mi az alkalom? - Három hónapos évforduló.
Ez menő a te korodban, de az este így szó szerint kuka.
- Ezzel segíteni akartál? - Bocsi.
Most mi van?
Értelek, Dunker papa.
Oldjátok meg! Ne keverjetek bajba anyádnál!
Hé, mit csinálsz?
Egy óránk se maradt főzni. Az nem sok, Dunkers.
Segíts és vágd fel a hagymát!
Alám akarsz tenni?
Tedd a serpenyőbe, hogy karamellizáljuk! Egy-kettő!
Egy ideje nem beszélünk, és most segítenél?
Le akarod nyűgözni Jodit, vagy inkább bájcsevegnél?
Igenis, főnök! Sajnálom.
Az első fogás. Dunkers bruschettát készített
pirított paradicsommal, karamellizált hagymával,
és ha szabad ajánlanom, nagyon finom mellé a jeges tea.
Jó étvágyat hozzá!
Ránézek a tésztára.
- Csáó! - Ez meg mi volt?
Felajánlotta, hogy felszolgál. Nem utasítottam vissza.
Adj neki zsíros borravalót!
- Te fizetsz, nem? - Komolyan?
- Apa! Mit csinálsz? - Eddig nagyon ott vagy.
Oké, húzz el!
Úgy ni! Kösz, apa.
- Oké. - Nem is tudom.
- Mielőtt hozzálátnánk, tósztot mondanék. - Oké.
Szeretném, ha tudnád, mekkora öröm itt ülni veled ma este.
És ahogy szembenézel a félelmeiddel, miközben a nagy álmodat kergeted,
hogy emberek előtt lépj fel,
igazán inspiráló.
Az álom, amiről tudod, hogy nem fog valóra válni.
Mihelyt felsülsz, azt mondja: „Ég veled, Jodi!”
Hát élvezd az estét, mert nem lesz negyedik hónapforduló.
Jodi?
Igen, figyelek.
Minden rendben? Mintha elkalandoztál volna.
- Ne haragudj! - Ugyan!
Csak máshol jár az eszem.
Nagy a nyomás az előadás miatt, de alig vártam már az estét.
Semmi gond. Megértem.
Ha ezt az időt inkább próbára vagy szövegtanulásra fordítanád…
Nem tudom, hogy dolgozol…
- Dehogy, nem… - Tedd, ami kell!
Nem hagylak faképnél a közös vacsink kellős közepén.
Ha úgy éreznéd, hogy meg kell tenned, megérteném.
Hogy lehetek ilyen szerencsés?
Csodás érzés.
- Köszönöm. - Nincs mit.
- Jó. - Oké.
Tessék?
Várj, te most…
Tényleg elmész?
Hát az előbb mondtad, hogy nem bánnád.
Igen, persze.
- Akkor mégis? - Egy kicsit.
Akkor nem kellett volna mondanod.
Nem hittem, hogy elmennél.
Tavaszi tészta!
Akkor maradok.
- Nekem ne tégy szívességet! - Ezt hogy értsem?
Parmezán. Kértek?
Akkor nem.
Hát jó.
A legnépszerűbb csaj lettél a suliban.
A folyosón mást se hallani,
mint „Jodi! Mikey!”
„Meghívhatlak majd egy kávéra?”
Persze, miért is lenne ideje a musical sztárjának a kis Dunksra?
- Olyan, mintha a terhedre lennék. - Nem.
Nem is sejtettem, hogy így érzel.
Tudod, hány gyertya ég? Megadtam a módját.
Elment az étvágyam, úgyhogy…
megyek.
Ne már!
- Csomagoljak neked valamit? - Ne fáradj! Kösz, Stig.
Hadd lőjek egyet vakuval, és meg is van a jóképű fiam.
Menj át és beszéljétek meg!
Jó, de ő mondta, hogy nem gond, ha eljövök.
Nem, Jodi, csak kedves volt.
Ti szajkózzátok folyton, hogy álljak ki magamért.
Miért én engedjek először?
Nincs abban semmi szégyen.
- De, van. - Pontosan.
Hallgatóztatok?
Ha megenyhülsz, akkor az ő kezében lesz az adu.
Szerintetek fontos a kommunikáció, és a kölcsönös engedmények.
- Hát nem az. - Nem.
A párkapcsolat arról szól, ki a főnök, és ki nem.
Bizony.
Dunkleman hadd főjön a levében, te pedig koncentrálj a darabra!
Jut eszembe, 27 jegy kell a bemutatóra.
- Vagyis 28, dr. Seegerrel. - Igaz.
Meghívtad a gyerekorvost?
Csetelek Dunklemannel, és meghívtam a gyerekorvost.
Bocs, hogy élek.
Dr. Seeger nyilván látott engem a Tokon.
A TikiTokon.
Ilyeneket nyomtam, de a műsort reklámoztam.
- Fent vagy TikTokon? - Nem követsz?
Jodi, koncentrálj!
Na, mi lesz?
RUBY BRIDGES KÖZÉPISKOLA
Ne aggódj, eladják!
- Nem aggódom. - Még csak egy hét telt el.
Ezért is nem aggódom.
- Neked sem kéne. - Nem tehetek róla. Aggódós vagyok.
Igen, nem újdonság.
Szép vagy, mint mindig, Kim.
Túl kedves vagy, Conrad.
Ez ki volt?
A szereplőtársam.
Conrad?
Nem, Tommy. Conrad a karaktere neve.
Tommy szerint gyönyörű vagy.
Dehogy, csak karaktere mondta az enyémnek, Kimnek.
Fareeda pedig azt mondja Jodinak, hogy Tommy gyönyörűnek tart.
Magyarázd el, miért nem te engedsz először!
Mert egész életemben futottam utána.
Ha kitartok, győztesként kerülhetek ki.
Itt egyik fél sem győz.
- Ez Amerika. Mindig van győztes. - És vesztes.
Itt az én emberem!
Kissé elfajultak a dolgok a múltkor, nem gondolkodtunk, mielőtt beszéltünk,
szerintem felejtsük el az egészet!
És lásd, kivel van dolgod, leszállok a langaléta Jodiról.
Tudod, miért lettem stábtag?
Mert láttam, hogy kiakadtál, hogy nem kaptad meg a szerepet.
És tudtam, hogy ha egy barát melletted lenne a próbákon, átsegítene rajta.
Te mikor támogattad egy barátodat is?
Konkrét dátumot kérsz?
Ha békülni akarsz, tudnom kell, hogy megváltoztál,
amire nem vagy hajlandó.
De bízom a jó szívedben,
így remélem, meggondolod.
Várj! Egyedül kell ebédelnem?
Bizonyos tekintetben mind egyedül eszünk.
- Ez nagyon ciki lesz. - Miért?
Mert nem kezelem jól a feszültséget.
Lazulj már el, jó?
- Oké, Laza Arc szolgálatra jelentkezik. - Jaj, Stig!
Valaki törjön már meg!
Uraltam a helyzetet!
Nincs mit mondanom neki.
- Nincs mit mondanod? - Nincs.
Bocsánatot sem kérsz, amiért elmentél az ünnepi vacsinkról?
Azt mondtad, nem gáz.
Ahelyett, hogy egymásnak esnétek, megfogalmazhatnátok, hogy mit szeretnétek.
Fareeda, ott a pont. Tárjuk fel a vágyainkat!
Én olyan barátnőt akarok, aki törekszik a munka és magánélet közti egyensúlyra.
Mégis mit vársz tőlem?
Jobb egyensúlyt, most mondtam.
Tehát ha két ember nem azt kapja a párkapcsolattól, amit vár,
mit kellene tenniük?
Általában szakítanak.
Stig!
De nem nekik kéne szakítani, én csak, anyám…
Jodi láthatóan azt szeretné.
Dunkers ezt rám vetíti.
Szerintem szakítani akarsz, de nincs elég bátorságod közölni.
- Szerinted nincs bátorságom? - Nincs is!
- Képzeld, hogy van! - Tényleg? Akkor mondd hát!
Te mondd hát, ha van elég bátorságod!
Jó, szakítani akarok!
- Jó - Jó!
Miért csináltam ezt? Szeretem a citrusféléket.
Stig!
Pocsék terapeuta lennél.
Igen, csapnivaló voltam.
Apám kint vár és látni akar.
Minden rendben?
- Írok, ha odaértem. - Rendicsek.
Igen, itt van.
- Mi van? Minden rendben? Miért vagy itt? - Nem tudom.
Meglepi!
Te jó ég!
- Mit keresel itt? - Meglátogatlak.
Te butus.
Ki ez a lány?
- Stig nővére. - A nővére?
Ne! Még egy svéd lakik nálunk?
Úgy gondoltuk, örülne egy családtagnak, mivel te három hónapja levegőnek nézed.
- Nem tudtam, hogy van nővére. - Mert nem beszélgettek.
Srácok, ő Stella.
Stella, ő Fareeda és Jodi,
ő pedig Dunkers.
Dunkers?
Halihó!
Még cukibb vagy, mint a fotókon.
- Tényleg? - Igen.
Tényleg?
Nahát, végre találkozom a lánnyal, aki összetörte az öcsém szívét.
Sírva hívott fel aznap este.
- Allergia. - „Ki fog majd szeretni?”
Csúnya volt.
Alig várom, hogy megmutasd a várost!
Most van időm. Ki jön?
Tesim lesz.
Matek.
- Na és te, Dunkers? - Én?
Benne vagyok.
Ez az!
- Sima ügy! - Vágjunk bele!
Gyerünk!
Öveket becsatolni!
Na jó, apa, hagyjál már!
Mi volt a suliban? Kivel játszottál?
Úgy látszik, új magas lány érkezett a városba.
És épp most hajtott el a pasiddal.
Bocsi, volt pasiddal. Tökéletes időzítés.
- Jodi? - Igen?
Jól vagy?
Dunk és én ezennel szakítottunk.
Jaj, Jodi!
Hogy van Ingvar?
- Fantasztikusan. - Undi.
Üdvözöl.
Várjatok, Ingvar Krügerről beszéltek?
Ismered?
Stig szerint a legsármosabb, legmenőbb srác az országban.
- Vele jársz? - Igen, ő a lelki társam.
Szeressétek egymást!
Mert bármelyik pillanatban vége lehet.
Szakítottak Jodival.
Az nem lehet! Titeket egymásnak szánt a sors.
- Egymásnak szánt a sors? - Stig mondta.
Mi? Mikor?
Aznap, amikor elszúrta Jodival.
Az még jobban kiborította, hogy elbaltázta a barátságotokat.
Otthon nem túl népszerű.
Nem is említetted.
Nem kérdezted.
Igazad lehet.
Nem kérdeztem a barátaidról, a családodról, és rólad sem.
Én is elbaltáztam a barátságunkat.
Úgy van, te barom!
- Ne hülyéskedj, Dunkers! Csipázlak! - Jól van.
Ezt mégis hogy képzeled?
Kifestem magamból az elfojtott Jodi-érzéseket.
Miféle Jodi-érzéseket?
Szerelem és veszteség.
Nem te veszítetted el, hanem én.
Kicsit mégis.
Nem veszíthetsz el valakit egy kicsit. Vagy elveszíted, vagy nem.
Ki hitte volna, hogy ugyanaz lesz életünk szerelme?
- De te… - Őrület.
Hat másodpercig smároltál vele a szabadulószobában. Az nem szerelem.
Miért vágyódik a szívem a szabadulószobába?
Nem vagyok a terapeutád.
Figyu, most, hogy Jodival szakítottatok, szólnál pár jó szót az érdekemben?
- Kihagytál egy részt. - Na ne!
- Késő. - Nem.
Tutira buktad a matekdogát.
Lehet, hogy a főiskola se neked való.
- Jodi! - Mikey!
Kezd valóságossá válni. Nincs visszaút.
Nyakig benne vagy.
Ha ennyire ideges lettél a plakáttól,
mi lesz veled a színpadon?
- Izgatottan várod a bemutatót? - De még mennyire!
PÉNTEK MÁRCIUS 29. @ 19:00
Nézd meg Kimmyt! Kiegyensúlyozott, magabiztos.
Az ég szerelmére, a főszereplő neve is Kim!
Lépj ki, hadd játssza ő!
Jodi, lélegezz!
Tessék?
Nem vettél levegőt.
- Valóban. - Igen.
Neked is idegtépő a beugródat nézni próba közben?
Nem igazán. Nem.
Persze hogy nem. Mert te nem izgulsz.
Miből gondolod, hogy nem szoktam izgulni?
Nézz magadra!
Nem semmi! Az egész életedet a megjelenésed alapján ítélted meg,
és most ugyanezt teszed velem?
Igen, ugyanazt tettem.
- Nem para. - Bocsi.
Az egyik oka, hogy emlékszem a báli beszéded minden egyes szavára,
hogy azonosulni tudok vele.
Milyen értelemben?
Megmutatom.
- Szóval itt történt. - Micsoda?
Szuper volt.
Köszi.
Itt kaptam a gúnynevemet,
ami egészen felső tagozatig elkísért.
Tommy, a víziló. Igen.
Túlsúlyos voltál?
Mi az hogy! Baromira.
Mégis mennyire?
Eléggé, hogy csúszdázás közben azt kiabálják:
„Tommy, a víziló a csúszdán! Reng a föld! Fedezékbe!”
- Kreatív. - Ugye?
Nem tudom, elkezdtem mozogni és helyesen étkezni,
végül megszabadultam a kilóktól, de az érzés nem múlt el.
Nekem a mozi a mumus.
Annyi mindennel dobálták a fejemet, mert kitakartam a képernyőt.
- Szegény. - Nem tudok teljesen ellazulni a moziban.
Csak ülök és várom, hogy kukoricával dobáljanak meg.
Ha egyszer moziba megyünk, örömmel ülök a hátsó sorba veled…
Azzal rosszul jársz, úgyhogy veszek neked kukoricát.
A te társaságodban sosem járnék rosszul.
Érdekes,
nem hittem, hogy a fiúk is súlyproblémákkal küzdenek, mint a lányok.
Ja, ezek a rossz élmények egyszerűen beégnek az agyunkba.
Átformálják a hozzáállásunkat.
Szerinted lehetséges, hogy…
Nem is tudom, újrakalibráljuk az agyunkat?
Hogy ne negatív gondolatok járjanak a fejünkben.
Nem tudom. Próbáljuk meg!
Szabad egy táncra, Kim?
Mi? Itt akarsz próbálni?
Nézd, Jodi, ez a hely számomra rettentően rossz emléket idéz fel.
Segíthetnél, hogy jó emlék fűződjön hozzá.
- Jól van. - Meglehet.
- Gyere! - Oké.
Mi?
Tudtam, hogy bejössz Conradnak.
- Tommy. - Bánom is én!
Rengeteg kérdésem van.
Az első: szeretnéd, ha megismétlődne?
Fogalmam sincs.
A második: ezek szerint ki akarsz békülni Dunkkal?
Nem tudom. Talán Dunk az, akivel együtt kéne lennem.
- Miért érzek ekkora bűntudatot? - Most szakítottál Dunkkal.
De félreértés ne essék, azt csókolsz meg, akit csak akarsz.
Tudom.
És Dunk is.
Tudom. Csak szeretném hinni, ha meg is tenné,
lenne benne annyi tisztesség, hogy elmondja, és ne mástól halljam.
- Akkor tudod, mit kell tenned. - Igen.
- Bumm! - Hoppácska!
- Megvan. Mehet? Öt, hat. - A mi dalunk, kezdhetjük.
Nem érdekel, hogy ki vagy
Honnan jöttél
Mit is tettél
Addig, amíg szeretsz engem
Sosem szakítunk.
Soha.
A tökéletes pár.
Mit csinálsz?
Hé! Nem szoktál kopogni?
Már egy órája bent gubbasztasz, aggódtam.
Jól vagyok.
Dehogy vagy.
Már megint a közös videóitokat nézed.
Ja, hallom ám az ajtón át!
Törlöm, vágod?
Mennyit is töröltél eddig?
Egyet sem, épp azt akartam, amikor berontottál és félbeszakítottál.
Oké. Stella, gyere gyorsan!
- Ezt ki nem hagyná. - Ne rángasd már bele!
Mizu?
Ki akarja törölni az összes közös videóját Jodival.
Igen.
- Tényleg? - Ja.
- Merész. - Az.
De okos. Törölj minden emléket a kapcsolatról.
Porcukros fánkot?
Jöhet.
Nem szabad levegőt venni, amikor beleharapsz!
Tudom, hogy nem hisztek nekem, de ezt figyeljétek!
Nyolcvanhét videó pipálva, és…
törölve. Ennyi volt. Mire kell a telóm?
A videók nincsenek törölve, amíg nem nyomsz végleges törlést.
Ja, jó a mentés.
Menjünk biztosra, hogy ezek a kedves emlékek,
amik olyan sokat jelentenek, örökre eltűnjenek!
Ne lehessen újra megnézni vagy átélni!
Jó.
Mintha meg sem történt volna.
Amint megnyomom a gombot, nem is. Egy…
- Ha valakinek… - És fél.
- Kettő. - Kettő és fél.
- Három! - Jó! Nyertetek!
Nem vagyok jól!
Elveszett vagyok nélküle.
Vissza akarom kapni. Ezt akartátok hallani?
Nem, de ismerek valakit, aki talán igen.
Tessék. Nagyon friss a mangó.
Békeajánlat?
Hagyomány.
Ha még tartjuk a hagyományokat,
továbbra is előadjuk a dalunkat Fareeda szülinapi buliján?
Az lesz az est fénypontja.
Klassz.
Nem tudom elhinni.
Leárazták a felsőidet 20%-kal?
Ami elég égő.
De még rosszabb, hogy elvittem a szüleimet.
- Fel akartam vágni. - Ne!
És azt kellett látniuk, hogy a lányukat,
aki ódákat zengett a divattervezői jövőjéről, leárazták.
Egyébként nagyon bánt, hogy eljöttem a vacsiról.
Bocs, hogy túlreagáltam.
Ugyan.
Szent a béke?
Igen, az.
Összeszorult a torkom a meghallgatáson.
Egyszeri eset volt.
Mindig ez van.
- Még sosem szerepeltem színpadon. - Tessék?
Jodinál úgy tettem, mintha játszottam volna a Macskákban,
mert nyilvánvalóan le akartam nyűgözni.
Ha a zongoránál ökörködöm, szépen énekelek.
De mihelyt mások előtt kell…
lefagyok.
Tényleg azt hitted, hogy a Macskák-duma lenyűgözi?
Vagy bárkit?
Ha az éneklő macskák nem indítanak meg,
akkor nincs lelked.
Jó, hogy macskapárti vagyok.
Én meg kutyapárti, úgyhogy ez nem fog működni.
Be kell vallanom valamit.
Tényleg? Mert nekem is. Úgy bizony.
- Kezdd te! - Nem, mondd csak!
Jó, rendben.
Egyszerűen csak kimondom.
Megcsókoltam valakit.
Azt akartam, hogy tőlem tudd meg, mert fontos vagy nekem.
Ez sohasem fog változni.
Én csak… Dunkleman, várj, ne, én…
- Haver, segíts már! - Ez őrültség. Nyugi!
Tartsd a zsákot!
Mindent eltüntetek, ami rá emlékeztet.
- Képek, emlékek, mint ez. - Ne.
De, a Backstreet Boys.
Mennie kell. Elég volt!
Mi van még? Na…
- A leendő kutyáink. - Ne!
- Kidobtam. - Ne! Penelope és Fifi!
Dunkersnek nem kell dalmata, cica és cuki állatok, pláne zsiráf nem.
Várj, a zsiráfot miért?
Mert magas.
- Mondasz valamit. - Igen, tudom.
Hagyj üzit és visszahívlak!
Ne csináld! Megbeszélhetnénk?
A kedvenc könyve. Miatta olvastam el.
Hali! Csak leadnám a smoothie rendelésemet.
Nem lesz több smoothie. Ki vele!
Még korai? Igaz.
Miért van ennyi fénykép? Ezen sehogy se néztem ki.
Ezt megtartom.
Ez így nem ér. Szakítottunk.
A fényképezőgép, amit a 15. szülinapomra vett.
Ez sem maradhat. Kapd el!
Volt, nincs.
Később bánni fogod, hogy kidobtad.
Csomó mindent bánok, mit számít még egy?
Jaj, ne! Mi történt?
Ingvar megcsalt Ebba Oloffsonnal.
Mi? Honnan veszed?
Gunborg Björk látta őket a jokkmokki fesztiválon.
Felhívtam és közöltem, hogy végeztem vele.
- Helyes. - És a kapcsolatokkal. Örökre.
Ez az! Tudjátok, amikor másodikos voltam,
írtam Jodinak. „Randizol velem? Igen vagy nem?”
Erre beírta: „Talán.”
A kapcsolatunk eleve halott volt.
- Nem kellenek. - De nem ám!
- Törlés. - Ja.
- Végleges törlés. - Ez az!
- Végleges törlés! - Baró!
Remek ötletem támadt.
- Szövetkeznünk kellene. - Szövetkezni?
Tegyük fel, hogy ki akarnak békülni.
Emlékeztetjük egymást erre a szent pillanatra,
és ezzel megakadályozzuk, hogy újra át kelljen élnünk.
- Benne vagyok. - Remek!
Na és te?
Nem lépek be a hülye szövetségetekbe.
Egész életemben mást sem csináltam, csak rá vártam.
A zsák tartalma is bizonyítja.
Nézzétek ezeket a cuccokat! Van itt egy rakás fotó, aztán szuvenír.
A fényképező, amit 15 évesen kaptam.
Tudjátok, mit? Lehet, nem Jodi volt a végzetem.
Lehet, hogy ez volt a nekem szánt út. A fényképészet.
Figyu, ki lesz az első alany? Fotózkodjunk!
A szövetség csak a kezdet.
Aztán megmutatjuk az exünknek, hogy nincs rá szükségünk.
- Éljük az életünket. - Nem kell párkapcsolat a boldogsághoz.
Köszönöm. Lássák, hogy nem pusztulunk bele!
Cseppet sem hiányzik Ingvar.
Ja, hogy úgy. Hogy csinálod? Felhúztad a lábad.
Oké, megvan. Kicsit nehezebb, mint…
Fotózz le! Mehet.
Utálsz jógázni. Gyengék a törzsizmaid.
ÉLET A GYORS SÁVBAN
Azok a vackok veszélyesek.
Kiskutyák!
Istenem, annyira… na ne!
Lufiállatkák? Óvodás lettél?
JÖN A SÜTŐTÖKÖS, FŰSZERES LATTE
Ne fárassz! Még nincs halloween.
ÚJ FRIZKÓ
Miért fonja be a haját?
Oké, vissza a kutyusokhoz. Ki is vágom.
Cukkerek.
TANULJ MEG SAKKOZNI!
Hé, Harper! Nagyon kéne a…
A sakk megtanít koncentrálni, kreatívan gondolkodni és gyorsan reagálni.
Ezekkel továbbfejlesztem az interjús készségeimet.
Sakk-matt!
- Na, erre nem számítottam. - Dunkleman szakított velem.
Megcsókoltam valakit, elmondtam és most nem válaszol.
Úgy tűnik, hogy éli az életét.
Még kiskutyás bulit is tartott.
Miért most hallok erről először?
Nemsokára elmész,
úgyhogy próbálok nem rád akaszkodni, akárhányszor gondom támad.
Még itt vagyok. Akaszkodj rám!
Oké, mitévő legyek?
Amikor Diegóval vége lett, Alexanderrel…
Nem rólad van szó.
Igaz, mindig elfelejtem.
Oké, ha nem ír vissza vagy veszi fel,
be kell kopognod hozzá, és erősködni, hogy beszéljétek meg.
Mit mondjak?
Színésznő vagy. Improvizáljunk!
Jó gyakorlás lesz mindkettőnknek. Én leszek ő.
Te pedig te.
- Mehet? - Oké.
És mehet.
Hát jó. Dunkleman, tudom, hogy valószínűleg nagyon haragszol rám…
Persze hogy haragszom.
Megcsókoltál valakit percekkel a szakításunk után.
Az elmúlt három hónap semmit sem jelentett?
Számodra a kapcsolatunk csak vicc volt?
- Mi? - Minden nap smoothie-t csináltam, Jodi.
- Tudom. - Ládára álltam! Szörnyeteg vagy!
Tudom. Én vagyok a legszörnyűbb ember. Úgy sajnálom.
Hékás! Csupán felkészítelek a legrosszabb eshetőségre.
Oké, akkor nem fog ilyeneket mondani.
Nem.
Oké, az jó.
De lehet.
Stella?
Szia!
Dunkleman itthon van?
Helló, Jodi!
Szia!
Hű, egy kicsit lemaradtam, azt hiszem.
Ja, a kockás ing?
Új trendet indítunk. Kösz, hogy feltűnt.
Bocsi, de ez már nem kell.
Ajándék volt.
Nem érzem helyesnek megtartani.
Minden jót!
Halihó!
Szia!
Ami a múltkorit illeti.
- Hallgatlak. - Nagyon jól éreztem magam.
De hozzám se szóltál utána, vagy azóta igazából.
Tudom, én…
A barátommal nemrég szakítottunk előtte, még elég friss a dolog,
szóval nem igazán számítottam rá, hogy ilyen hamar megtörténik.
Semmit sem kell elsietnünk.
Csak szeretnélek jobban megismerni.
Jól van.
Mész szombat este az égetési ceremóniára?
Hallottam róla. Mit is takar pontosan?
A főpróbahét előtt,
a színészek egy része összejön a Crescent Parkban.
Mindenki hoz valami apróságot, amit bedob, hogy kitisztuljon a feje,
megszabaduljon a negatív energiától a bemutató előtt.
Eléggé…
Nyálas. Tudom, irtó nyálas. De szuper lesz.
Szülinapi buliba megyek szombat este.
Esetleg eljöhetnél a tűzgyújtásra, és utána beugrasz a buliba.
Nem vagyok túl jó társaság most.
Főszereplő vagy. Ott a helyed.
Jó buli lesz.
Na jó, elmegyek.
- Akkor szombaton. - Szombaton tali.
- Igazából… - Igen, kémiám lesz.
Nekem rajzom.
Apám Arizonában él, és még nem látott színpadon.
Minden évben megígéri, hogy eljön megnézni, és hiszek neki,
de végül mindig csak egy képeslapot küld.
Mostantól nem hiszek neki.
Nagyon szép.
Köszi.
Na jó, kiskoromban
olyan durva testsúly problémáim voltak,
hogy felnőtt pólót hordtam, csak hogy ne gúnyoljanak ki.
Persze, ez sem segített a helyzeten.
Akkoriban menő volt, csak nem rajtam, oda se neki.
Mindenesetre nem tudom, hogy van-e olyan, aki maximálisan jól érzi magát a bőrében,
de remélem, egy nap sikerül.
Mondtam, hogy nyálas.
Tulajdonképpen tök menő volt.
Köszi.
Nincs mit.
Oké, én jövök.
A barátommal nemrég szakítottunk.
Nekem ő volt az első,
és azt mondják, az elsőn a legnehezebb túltenni magunkat.
Na mindegy…
ezt tőle kaptam.
Bizonyára az egyik legkedvesebb dolog, amit valaha értem tettek.
De amíg nálam van,
nem hiszem, hogy tovább tudok lépni.
Pedig tovább akarok.
Tovább kell lépnem.
Tehát ez az első lépés.
Oké.
- Jaj, ne! Nem akarom. - Megégeted magad.
- Szerintem már késő. - Majd én!
Jodi jön, amint tud, csak befejez egy színész-izét.
Hát persze.
- Szóval elújságoltad már a jó hírt? - Még nem.
Elkeltek Fareeda felsői!
Ilyen nincs!
Ez csodálatos, kicsim!
- Büszke lehetsz magadra. - Ja.
Az vagyok. És ti?
- Még szép! - Naná!
De ma 17 éves lettél, és ideje komolyan venni a jövődet.
És nem azért mondjuk, mert nem tartunk tehetségesnek.
De szinte lehetetlen, hogy sikeres légy a divat világában.
- Az orvosi karrier biztonságosabb út. - Igen, pontosan.
Ne haragudjanak, de az egyik, amit csodálok a lányukban,
hogy a saját útját járja.
Kíváncsi vagyok, mi vár rá a végén.
- Hozhatok még valamit? - Nem.
- De ő külön fizet. - Drágám!
Viccelek. Vicc volt.
Nem viccelek. Szemmel tartom a fiút.
Hát mint kiderült, még nem állok készen továbblépni.
Nem.
Úgy tűnik.
Nagyon sajnálom.
Mit?
Úgy érzem, becsaptalak azzal a csókkal.
Nem csaptál be.
Bármennyire is fáj kimondanom, nem kéne lemondanod az exedről.
Mert ha megteszed,
csak ez a ropogós bokapántos platformcipő emlékeztet majd a közös pillanatokra.
Te aztán értesz a cipőkhöz.
Három nővérem van.
Maradunk barátok?
Igen.
Kimmy!
Hé, várj már!
- Csajszi, ez tök állat volt! - Mi?
Megmentetted Jodi cipőjét.
Márkás darab. Bűn lett volna elégetni
- Te fejlődsz. - Szívd vissza!
Mint egy apró hernyó a meseszép bábban.
A báb a hernyó és a pillangó közötti állapot.
- Tudom. - Tudtam, hogy helyén a szíved.
- Nem tudsz semmit. - Persze, Kimmy.
Ha te mondod.
Semmit.
Boldog szülinapot !
Ez az! Kívánj valamit!
- Éljen! - Meg is van.
Nagy tapsot a következő fellépőknek, Fareedának és Stignek.
- Mit csináltál? - Megyünk énekelni.
- Nem. - De.
- Na, gyere már! - Nem én!
Miért hiszed, hogy ez jó ötlet?
Ahhoz, hogy legyőzd a félelmedet, énekelned kell az emberek előtt.
Félénk a fiú. Tapsolják meg!
Kizárt. Nem.
Kis meglepi, ami a hazádra emlékeztet.
Ha meggondolod magad
Én leszek az első a sorban
Édes, még mindig szabad vagyok
Adj egy esélyt !
- Ha kellek, ki vele - Ki vele
A közelben leszek
Ha nincs hova menned, ha szomorú vagy
Ha teljesen egyedül vagy Amikor a madarak elszálltak
Édes, még mindig szabad vagyok Adj egy esélyt !
Megteszek mindent, amit tudok
Ez nem hazugság
Ha próbára teszel
Ha megengeded nekem
Adj egy esélyt, igen
Ez minden, amit tőled kérek, édes
Adj egy esélyt, igen
Nyomjad, Stig!
Elmehetünk táncolni
- Ügyes. - Ugye?
Elmehetünk sétálni Addig, ameddig együtt vagyunk
Hallgathatunk zenét
Vagy csak beszélgethetünk
Hogy jobban megismerjelek
Adj egy esélyt, igen
Adj egy esélyt !
Stig! Ez az, Stig!
Svédország!
- Nagyon jó buli volt! - Naná!
- Betehetem a csomagtartóba? - Persze.
Várj, ne!
Azok a felsőim.
Igen.
Te vetted meg?
Kezdted elveszíteni az önbizalmadat.
Gondoltam, hogy ez segíthet visszanyerni.
Ez hihetetlenül…
nagy baromság.
Miért lenne baromság?
Mert semmi sem változott. Kudarcot vallottam.
De ha valamit nagyon szeretnél, addig küzdesz, amíg el nem éred.
Nem hagyod, hogy visszautasítsanak. Én se hagytam.
Levegőnek néztetek és tessék! Újra barátok vagyunk.
Ha feladtam volna, akkor nem lennék most itt.
Örülök, hogy itt vagy.
Igen, én is.
Boldog szülinapot!
Ez nagyon rossz volt.
Jaj, sok fokhagymát ettem. Fareeda, sajnálom.
Restellem. Bekapok egy cukrot, és újra próbáljuk?
Nem a csók. Megszegtem a csajkódexet.
Tényleg?
Nem csókolhatom meg, akivel a barátnőm kavart.
Bocs, nem vagyok képben a kódexekkel.
Erre most megjelenik?
Csak lazán!
Bocsi! Te jó ég, úgy sajnálom, hogy elkéstem.
Boldog szülinapot!
- Ne izgulj miatta! - Komolyan?
Kihagytam a szülinapi vacsit. Nem is dühít?
Nem. Mondjuk, nem szép kihagyni a legjobb barátnőd szülinapját,
de megesik az ilyen. Nem vagyok haragtartó típus.
Tudni kell megbocsátani.
Mint mondtad, megesik az ilyen.
Igen.
Meg.
Igen.
Hol van Dunk?
- Beszélni akarok vele. - Bent.
Oké. Boldog szülinapot!
Köszi.
Jó mulatást!
Mindent kockára teszek egy pillanat alatt
Nem érdekel
Hogy ki vagy Honnan jöttél
Mit tettél
Addig, amíg…
Úgy tűnik, Dunk boldogabb, mint bármikor, te meg neki vagy búsulva a világnak.
Nem érdekel, mit tettél
Addig, amíg szeretsz engem
A Juilliardnak van nyári színház programja?
Ha oda akar felvételizni, a nyári programmal előnyben lesz.
Nem témáznak majd a Juilliardról, ha látnak a színpadon.
Fogadjunk fel egy profi videóst az előadásra!
Jó! Három kamerával kell rögzítenie.
- Legalább. - Ugye?
- Teljesen megőrültetek? - Hé!
Nem lehet elég korán elkezdeni szervezni.
Nem, ez a legutolsó, ami eszembe jut.
Bánt valami?
Minden időmet próbával töltöm, matekból bukásra állok.
Nincs már pasim.
Tűzbe dobtam a cipőt, amit tőle kaptam, borzalmas leszek a darabban,
de ti csak hívogatjátok az embereket, hogy lássák a nagy lebőgésemet.
Aztán Harper 3200 kilométerre lesz,
és nincs az az isten, hogy a Juilliard vagy egyáltalán bárki
lásson bennem fantáziát, úgyhogy én csak…
Jól vagy?
Anya, nem kapok levegőt.
Húzódj le! Richie, állj meg!
- Semmi baj. - Megfulladok.
Nyugodj meg! Mély levegő.
- Be és kifúj. - Nem tudok.
Semmi veszély nem fenyeget.
- Mondogasd, hogy ez csak átmeneti. - Ez csak átmeneti.
- Nem tart örökké. Vége lesz. - Nem tart örökké. Vége lesz.
Tessék.
Máris jobb.
Honnan tudtad, mit kell mondani?
Anyád a színfalak mögött állt,
durván ezer szépségversenyen.
Igyekeztem fortélyokat tanulni, ha netán Harper összeomlana.
Sajnálom, hogy én lettem a selejt lányotok. Nem…
Fejezd be! Tökéletes vagy úgy, ahogy vagy.
A pánikrohamok nagyon gyakoriak.
- Főként ilyen szülők mellett. - Apa!
Túl nagy nyomást gyakoroltunk rád
a meghívókkal, a Juilliarddal…
Tudhattuk volna, hogy ez lesz.
Akkor tudnátok adni pár tippet,
arra az esetre, ha megismétlődne?
Igen, tudunk.
Ti fuseráltatok el, a legkevesebb, hogy segítetek helyrehozni.
Ezt elsieted. Még nem vicces.
- Na jó, most már vicces. - Oké.
Máris csomagolsz?
Gondoltam, elkezdek pakolni.
Na szóval…
Egész este itt ültem,
és a dobozokat bámultam.
Valahogy képtelen vagyok leragasztani.
Mert nyolcéves korom óta, akármit is tettem,
mellettem álltatok.
Ti támogattok engem.
- És többé nem lesztek ott nekem. - Dehogy.
Csak mert nem leszünk a nézőtéren, nem jelenti, hogy nem számíthatsz ránk.
Mi van, ha bebukom az állást?
Vagy ha kirúgnak?
Mi van, ha egyedül a szépségversenyen remekelek?
Harper, te mióta…
hallod azt a hangot?
Örök idők óta.
- Meglepi! - Tessék?
Mi lett azzal,
hogy „uralnod kell, különben megbénít”?
Nem tudom, hogyan uralhatnám. Csak úgy akartam mondani, mintha tudnám.
Nem kell mindig mindenre tudnod a megfelelő választ.
De igen, ha azt akarom, hogy komolyan vegyenek.
És ne úgy lássanak, mint egy letűnt szépségkirálynőt.
Akarod, hogy komolyan vegyenek?
Akkor nem kell félned beismerni, hogy nem tudsz valamit,
ha nem tudod.
Egyet biztosan nem tudok.
Azt, hogy hogy bírom ki nélküled.
Én sem.
Hogyan leszek képes rá?
Csomagolni vagy elmenni?
Is-is.
Dobozról dobozra.
- Ejha! - Ez jó volt.
Dologra fel!
Te sem tudsz aludni, haver?
Egy percet sem.
Te miért nem?
Hát, megcsókoltam valakit.
- Jodit? Mondd, hogy nem! - Nem, esküszöm.
Akkor kit?
Fareedát.
Tessék? Fareedát?
Az király, nem?
Csakhogy nem lehet belőle semmi a csajkódex miatt.
Hogy ha ezt akarja, akkor tiszteletben kell tartanod.
Be kellett volna lépnem a hülye szövetségbe.
Ne mondd ezt! Jobb szeretni és elveszíteni,
mint meg sem ismerni a szerelmet.
Semmiért nem adnám a Jodival töltött hónapokat.
A vacsorát se? A csirpulykacsát? Három madár ment a szemétbe, Dunkers.
A világon semmiért.
Tudod, fura módon,
ez nem történt volna így, ha te nem jelensz meg,
úgyhogy jövök eggyel.
Örülök, hogy segíthettem.
Erre valók a barátok.
Tudom, hogy menned kell a tanév végén.
Igen.
De ha akarod,
akkor itt maradhatnál a nyárra.
- Itt? Én? Veled? - Igen.
Stig és Dunk?
- Ez az! - Jesszus! Jól van.
Ez lesz a legtutibb nyár!
BYE BYE BIRDIE BEMUTATÓ ELŐBULI!
Várjunk csak, megvetted az összeset?
Ja, most már megbékélt vele, de amikor meglátta, kiakadt.
- Nem akadtam ki. - Dehogyisnem.
Fogd be!
Hé, Fareeda!
Tudom.
Mit?
Tudom.
Már akkor tudtam a parkolóban.
És rendben van.
Biztos?
Ez az egyetlen dolog az életemben, amiben jelenleg biztos vagyok.
- Köszi. - Nincs mit.
Változott a csajkódex?
Oksi. Jó mulatást!
- Van mentolos cukorkád? - Már bekaptam.
Meglep, hogy itt látlak.
Csak támogatom a kultúrát.
Persze.
Jó, nem akarsz beszélni velem, megértem.
Tényleg.
Csak szólok, hogy leadok egy jegyet holnap a pénztárban.
Habár ki tudja. Lehet, hogy én magam sem megyek el.
- Hogyhogy? - Nem is tudom.
Én csak…
Folyton azt hallom,
talán nem vagyok elég jó,
vagy talán mégsem állok készen rá.
Bárki is mondja, téved.
Nem ismernek úgy, ahogy én.
Hidd el! Ez csak háttérzaj. Lehengerlő leszel.
Dunkers!
Segítség kell.
Örülök, hogy beszéltünk.
Mi az? Mi a baj?
Ingvar. Videóhívást indított. Újra össze akar jönni.
Hadd beszéljek a sráccal! Hadd beszéljek vele!
Ide hallgass, Ingvar!
Szent szar! Szívdöglesztő.
Az arca tök szimmetrikus.
- Folytasd már! - Oké.
Figyelj, Ingvar!
Összetörted Stella szívét.
És szégyelld magad, hogy azzal áltatod, kibékülhettek.
Szóval írd meg, milyen hajkondicionálót használsz,
aztán töröld a számát! Csá!
Bumm! Így kell ezt elintézni. Lelkesedj!
Mi a baj?
Azt akarom.
Pfuj! Az öcsédet?
Nem az öcsémet, és nem is Ingvart.
Egy kis részed sem vágyik erre Jodival?
Nem.
De, persze, nyilvánvalóan. Minden egyes porcikám.
Csak nem tudom, hogy megbízhatok-e benne újra.
Egész életedben piedesztálra emelted.
És ha valamivel belerondít a róla alkotott tökéletes képbe,
letaszítod róla.
Hali!
Az én lányom. Az én gyerekem.
- Anya, nekünk… - Oké, csüccs le!
Jó, nyugi.
Jól vagyok. Lecsillapodom.
- Nézd csak! - Tök izgi.
FOGLALT
Azta, telt ház!
Húsz dolcsiba fogadok, hogy pofára esel.
Baromira lebőgsz azok előtt, akik fontosak neked.
Bocsánat.
Dunkleman kivételével, aki el sem jött.
Nézni sem bírta volna, ahogy felsülsz.
Elnézést!
Néhány röpke óra múlva ismét csak a magas lány leszel.
Oké, nem tart örökké, ez csak átmeneti…
Nézd, ki próbálja összeszedni magát rendrakással.
Hogy megy a dolog?
Hát nem érted? Engem nem uralhatsz.
Én irányítok.
Jodi?
Jól vagy? Mindjárt te jössz.
Nem… Képtelen vagyok kimenni oda.
Miért nem? Jodi, miért nem?
Félek, hogy pánikrohamot kapok a színpadon, érted?
- Neked is van? - Miért, neked is?
Tizenhét éves kamasz lány vagyok. Az lenne a fura, ha nem lenne.
Jó, de be tudsz ugrani helyettem, ugye? Mert nekem nem megy.
Nem.
De hiszen ezt akartad.
Ja, de nem így.
De egész idő alatt a színpad szélén fogok állni.
És ha bakiznál, csak nézz rám, és súgok.
Oké.
Segítek. Nem hagylak megbukni.
Köszönöm.
Most menj öltözni!
Indulás!
Nem is volt nehéz, igaz? Más álmait a sajátod elé helyezni?
Majdnem elhánytam magam.
A kedvesség mindig fáj?
Csak ha jól csinálod.
Gyere ide!
Hé, Jodi nem említett egyszer sem?
Engedd el, haver!
Elengedem.
Kéz- és lábtörést, Jodi! Minden szerencsére szükséged lesz.
- Fuldokló érzés lesz. - Csak háttérzaj.
Lélegezz!
Egy fiú
Különleges fiú
Akivel randevúzhatsz
Beszélhetsz
Sétálhatsz
Egy fiú
Ennek így kell lennie
Egy fiú
Kitartó fiú
Akivel együtt lehet
Örökkön örökké
Egy fiú
Ennek így kell lennie
Egy nap rájössz majd
Erről szól az élet maga
Kell valaki, aki
Érted éli napjait
Egy fiú
Ennek így kell lennie
ISTEN HOZOTT CONRAD BIRDIE
Én, Kim MacAfee…
Komolyan elfelejtetted a szöveget? Mekkora égés!
Szedd össze magad, Jodi!
Ép elmém tudatában…
…ép elmém tudatában kijelentem, hogy hűséget fogadok, Conrad Birdie…
Ha szól a zene
Ha hív egy hely, ha van kivel
Kettőnknek sok minden
Az élet egy tánc, ez nem titok
És csakis rád vár
Telve élettel, gyere és mutasd meg !
Habzsoljuk az életet
Csak úgy habzsoljuk
- Ha szól a zene - Ha hív egy hely
Ha van kivel
- Kettőnknek sok minden - Kettőnknek sok minden, igen
Habzsoljuk az életet
Életet, életet
Élni érdemes
Megcsináltad!
Megcsináltuk.
Ez az! Bravó, Jodi!
Ez csak a kezdők szerencséje volt.
- Szia, Jodi! - Most is csaló vagy.
- Odatettétek. - Kösz, te is.
- Azt hiszed, kizárhatsz? - Jó voltam ma este.
Hé, hozzád beszélek!
És ez az álom nem is akkora őrültség.
- Figyelsz te rám? Hahó! - Képes vagyok rá.
Vagyok elég jó, hogy megcsináljam.
Helló, Jodi!
Eljöttél.
Persze hogy el.
Foglaltam neked helyet.
Fent voltam a világítási fülkében. Jobb rálátás nyílik a képekhez.
Csodálatos voltál.
Köszönöm.
Láthatnám a képeket?
Persze.
Szabad…?
Gyönyörűek.
A kamera miatt.
Szerintem meg a fotós miatt.
Szerintem meg a fotóalany miatt.
Nem értem, miért vártál ennyit, hogy használd.
Nagyon jó vagy.
Kösz, de csak azért említettem a fényképészetet, mert menőnek gondoltam.
Akár ezzel is foglalkozhatnál.
Igen, talán.
Nem tudom.
Nem akarok kényszerből választani valamit,
csak azért, mert mindenki megtalálta az útját.
Megértem.
Nem tudom, mihez akarok kezdeni az életben.
De akarom, hogy a része legyél.
Szeretlek, Jodi!
És nem mondtad viszont, ami nem gáz. Tök rendben van,
mert tudod, vicces, nem gáz. Rendben van.
Egy hang súgta a fejemben, hogy ne mondjam ki,
nem akarlak kényszeríteni.
Csak meg akartam osztani, hogy érzek.
Nem baj, ha te máshogy érzel.
Nem gyakorlok nyomást rád.
Csak tudnod kellett, hogy érzek, mert…
Én is szeretlek.
Oké.
De félig-meddig elégettem a cipőt, amit a bálra adtál.
Tessék?
- Jodi! Szenzációs voltál. - Köszi.
- Sziasztok! - Olyan büszke vagyok rád!
- Köszönöm. - Tuti elfogult vagyok, de sztár vagy.
Ez kedves tőled.
- Sziasztok! Köszi. - Gratula!
Helló!
Jaj, kincsem! Elállt tőled a lélegzetem ma este.
Köszi, apa.
Nem tudtam, hogy így énekelsz.
- Csodás voltál! - Kösz, anya.
- Na, mulass jól! - Oké, kösz a bulit.
Szívesen.
- Ügyes voltál. - Kösz.
- Hahó, Jodi! - Sziasztok!
Szia!
Tudod, Svédországban is van ám cserediák program.
Szerinted elköltöznék, hogy egy csók után veled töltsem a végzős évemet?
Ne már!
Adj egy esélyt!
- Frankón odatetted, nagy kistesó. - Köszi, kis nagytesó.
Oké, ne hagyj kétségek között!
Hogyan irányítottad ezt?
Sehogy.
Csak most végre sikerült
levenni a hangerőt.
De hogyan?
Jó voltam ma este.
És hogy ha a hang a fejemben máshogy gondolja,
akkor nekem kell kimondanom magamnak.
És egyszer csak a mesterből tanítvány lett.
Nem így van a mondás.
Ezt másképp látjuk.
Szia!
Majdnem elfelejtettem az ajándékodat.
Édes tőled. Oké. Mi van benne?
RANDIZOL VELEM? TALÁN
Ez hogy…
Hogy került hozzád?
Miután szakítottunk,
eszközöltem egy kis KonMarit, és a kezembe akadt.
Imádom. Hű, nagyon tetszik!
De valami nem stimmel.
Nagyon nem.
Így sokkal jobb.
RANDIZOL VELEM? IGEN
A feliratot fordította: Juhász Ildikó